Satunggal minggu saderengipun musim kompetisi 1999-2000 dipunwiwiti, Keane dipunsade dhateng klub Liga Inggris Coventry City kanthi regi £6 juta.[6] Sasampunipun sukses main ing klub punika, kanthi 12 gol ing 34 main tandhing, Keane dados aset paling panas liga Inggris.[6] Keane dados inceran kathah klub ageng.[6] Marcello Lippi pelatih Inter Milan sukses angsal tapak asmanipun Keane, kanthi regi £13.[7] ananging ing tim punika Keane boten saged masin kanthi sae. Salajengipun Keane dipusade dhateng Leeds United. Wiwitanipun main ing klub Leeds United Keane saged main kanthi sae, saged nglebetaken 9 gol kanthi 14 main tandhing. Ananging salajengipun Keane boten saged main bal kanthi sae, saengga dipunsade dhateng Tottenham Hotspur kanthi regi £7 juta. Taun 2002, Keane main ing klub Tottenham Hotspur.[1] Ing tim punika Keane main enem taun.[1] Nalika musim 2007-2008, Keane saged nglebetaken 23 gol ing setunggal musim, ugi sukses damel gol ingkang kaping 100 ing Liga Inggris.[1] Taun 2008, Keane pindah dhateng Liverpool.[1] Ing klub punika keane namung enem sasi kemawon lan wangsul malih dhateng klub Tottenham Hotspur.[1][8]